तकनीकी शिक्षा– I के सफलतापूर्वक पूरा होने के बाद पॉलीटेक्निकों के उन्‍नयन के लिए विश्‍व बैंक की सहायता से देश में तकनीकी शिक्षा-II परियोजना प्रारंभ की गई। सरकार ने विश्‍व बैंक की सहायता से अन्‍य योजना नामत: तकनीकी शिक्षा-III प्रारंभ की और परियोजना को अंडमान और निकोबार द्वीप समूह, अरूणाचल प्रदेश, जम्‍मू एवं कश्‍मीर, मेघालय, मिजोरम, नागालैंड, सिक्किम और त्रिपुरा में विकासशील पॉलीटेक्निकों के लिए लागू किया गया है। परियोजना का लक्ष्‍य क्षमता का विस्‍तार, गुणवत्‍ता में वृद्धि और क्षमता सुधार करना है। परियोजना जनवरी, 2001 में प्रारंभ हुई और जून, 2007 में समाप्‍त हुई।